
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 146
                                                                din 30 iunie 2023
privind modificarea unui contract de închiriere, încheiat cu o persoană juridică

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 20.330/09.06.2023 şi la Consiliul Local Sighișoara cu nr. 21.979/23.06.2023, de referatul de aprobare, înregistrat cu nr. 20.332/09.06.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de închiriere nr. 79/2503/20.03.2000, așa cum a fost modificat și completat prin actele adiționale 1 - 6, prin care Municipiul Sighișoara, în calitate de proprietar/administra-tor, a închiriat societății comerciale Novamecanica S.R.L., în calitate de chiriaș, terenul cu destinația de curte, în suprafață de 120 mp., situat în Sighișoara str. Mihai Eminescu, nr. 6, înscris în C.F. nr. 9434, sub nr. top. 555/8;

Având în vedere adresa, înregistrată la Municipiul Sighișoara cu nr. 16.421/03.05.2023, prin care S.C. Novamecanica S.R.L., reprezentată legal de Szoke Eross Csaba, solicită suplimentarea cu 203 mp. a suprafeței de teren închiriate prin contractul de închiriere nr. 79/2000, cu modificările și completările ulterioare, precum și motivația acestei cereri;

Având în vedere extrasul C.F. 56431 Sighișoara (nr. C.F. vechi: 11371) în care este înscris actualmente în urma dezmembrărilor și comasărilor efectuate, sub nr. cad. 1353/2 și nr. top. 555/3/2, terenul intravilan, în suprafață de 323 mp., având categoria de folosință curți - construcții, aflat în proprietatea Consiliului Local al Municipiului Sighișoara;

Având în vedere evidențierea terenului înscris în C.F. 56431 Sighișoara în inventarul Municipiului Sighișoara, sub nr. de inventar 51.185 ca aparținând domeniului privat;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere vechimea contractului de închiriere antemenționat, precum și schimbările legislative în materie intervenite de la data încheierii acestuia și până în prezent;

Ținând cont de faptul că în urma suplimentării suprafeței terenului care face obiectul contractului de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 20.331/09.06.2023, prin care se propune modificarea unui contract de închiriere, încheiat cu o persoană juridică;

Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T  E:

Art. I. Se aprobă, începând cu data de 01.07.2023, modificarea contractului de închiriere nr. 79/2503/20.03.2000, așa cum a fost modificat și completat prin actele adiționale 1 - 6, încheiat între Municipiul Sighișoara, în calitate de proprietar/administrator și S.C. Novamecanica S.R.L., în calitate de chiriaș, în sensul suplimentării suprafeței de teren închiriate de la 120 mp., la 323 mp. și actualizarea prevederilor acestuia, conform legislației actuale aplicabile în materie astfel:

1. Datele de identificare ale terenului care face obiectul contractului de închiriere precum și suprafața închiriată se actualizează, prin urmare art. 2 de la Capitolul II. – Obiectul contractului va avea următorul conținut:

„Art. 2. Municipiul Sighișoara, în calitate de proprietar/administrator, închiriază terenul, în suprafață de 323 mp., situat în Municipiul Sighișoara, str. Mihai Eminescu, nr. 6A, județul Mureș, înscris în C.F. nr. 56431 Sighișoara (nr. C.F. vechi: 11371), sub nr. top. 555/3/2 și nr. cad. 1353/2, cu destinația de teren curte.” 

2. Prețul închirierii și modalitatea de plată a acestuia se actualizează, prin urmare Capitolul IV. Prețul și modalitățile de plată din contract va cuprinde următoarele articole:

„Art. 5. Chiriașul va plăti proprietarului/administratorului o chirie anuală pentru terenul închiriat în sumă de 7.319,83 lei/an, respectiv, 1,8885 lei/mp./lună x 12 luni x 323 mp., stabilită prin contract.  

Art. 6. Valoarea chiriei se va achita în două rate semestriale egale, cu termenul scadent la 31 martie, respectiv 30 septembrie a fiecărui an şi va fi indexată anual cu indicele de inflaţie comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul calendaristic următor anului de încheiere a actului adițional de modificare.

Art. 7. Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar). 

Art. 8. În situația în care chiriașul vinde dreptul de proprietate asupra construcțiilor edificate lângă terenul care face obiectul prezentului contract, total sau în parte, are obligația încunoștințării în scris a proprietarului/administratorului cu privire la vânzare și asupra renunțării la închiriere. În această situție, chiriașul se obligă să plăteacă chiria stabilită prin contract până la data aprobării preluării de cumpărătorul construcțiilor a contractului de închiriere.

Art. 9. Chiriașul are obligația încunoștințării în scris a proprietarului/administratorului cu privire la vânzare și asupra renunțării la închiriere, în termen de maxim 30 de zile de la data perfectării vânzării.”

3. Obligațiile chiriașului, prevăzute în contract la art. 14 din Capitolul V. Obligațiile părților, se completează astfel:

„Art. 14. Chiriașul se obligă să plătească chiria prevăzută la termenul stipulat în contract, precum și taxele și impozitele prevăzute prin normele legale în vigoare şi prin hotărârile Consiliului Local Sighișoara, sens în care are obligaţia să declare contractul de închiriere la Biroul Impozite şi Taxe din cadrul Primăriei Municipiului Sighișoara.”

4. Art. 20 de la Capitolul VIII. Răspunderea contractuală din contract se modifică și va avea următorul conținut:

„Art. 20. Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările  și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.”

5. Art. 29 de la Capitolul XI. Clauze speciale din contract se înlocuiește, urmând a avea următorul conținut:

„Art. 29. Municipiul Sighișoara nu poate fi tras la răspundere de către chiriaș pentru schimbarea situaţiei juridice a terenului închiriat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.”

6. Capitolul XI. Clauze speciale din contractul de închiriere se completează cu următoarele:

„Art. 30. Pe toată durata închirierii, părțile se vor supune legislației în vigoare în România.
Art. 31. Chiria neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract constituie titlu executoriu.

Art. 32. Modificarea prezentului contract se poate face numai prin act adițional, care va face parte integrantă din contract.

Semnând prezentul contract, părțile confirmă că au luat act de toate prevederile lui și le acceptă în totalitate.”

7. Modificările menționate anterior vor fi cuprinse într-un act adițional la contractul de închiriere inițial.

8. Restul clauzelor cuprinse în contractul de închiriere nr. 79/2503/20.03.2000, așa cum a fost modificat și completat prin actele adiționale 1 - 6, rămân neschimbate.

Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. III. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Serviciul Evidența Patrimoniului și Fond Locativ; 

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.
13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 146/30.06.2023

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


